କଟକ, ମାର୍ଚ୍ଚ ୭ (ଲୋକାଲ୍ ୱାୟାର) ସମତା ଭିତ୍ତିକ ସମୃଦ୍ଧି ହିଁ ଦେଶକୁ ବଳଶାଳୀ ଓ ଶତ୍ରୁକୁ ଭୟଭୀତ କରିବ ବୋଲି କହୁଥିବା ରବି ରାୟ ଶେଷ ପର୍ଯ୍ୟନ୍ତ ଏଥିପାଇଁ ସାଲିସହୀନ ସଂଗ୍ରାମ କରିଯାଇଛନ୍ତି ବୋଲି ତାଙ୍କ ଦ୍ୱିତୀୟ ଶ୍ରାଦ୍ଧ ବାର୍ଷିକୀରେ ବିଶିଷ୍ଟ ବକ୍ତାମାନେ ବୁଧବାର ମତ ପୋଷଣ କରିଛନ୍ତି ।
ରବିରାୟ ଏକାଡେମୀ ଆନୁକୂଲ୍ୟରେ ଆୟୋଜିତ ଏହି ସ୍ମରଣ ସଭାରେ ଉପରୋକ୍ତ ମତ ପ୍ରକାଶ ପାଇଛି ।
ବିଶିଷ୍ଟ ଶ୍ରମିକ ନେତା ରାଜେନ୍ଦ୍ର ପ୍ରସାଦ ସିଂଙ୍କ ସଭାପତିତ୍ୱରେ ଅନୁଷ୍ଠିତ ଏହି ସଭାରେ ବକ୍ତାମାନେ କହିଥିଲେ ଯେ କାଶ୍ମୀର ଠାରୁ ମଣିପୁର ପର୍ଯ୍ୟନ୍ତ ସମସ୍ତ ସୀମାନ୍ତ ଅଧିବାସୀ ଶିକ୍ଷିତ, ସଂପନ୍ନ ଓ ଦେଶବତ୍ସଳ ନ ହୋଇ ପାରିଲେ ଦେଶର ସୀମାନ୍ତ ସୁରକ୍ଷିତ ରହିବ ନାହିଁ ବୋଲି ରବିରାୟ ଆସାମ ସମେତ ସୀମାନ୍ତ ରାଜ୍ୟ ଅଧିବାସୀଙ୍କ ସହ ମାର୍ମିକ ତଥା ବ୍ୟକ୍ତିଗତ ସଂପର୍କ ରଖିଥିଲେ ।
ବିଭିନ୍ନ ଦେଶର ଶାସକବର୍ଗ ବେକାରୀ, ଦରବୃଦ୍ଧି ଓ ଅନାହାର ମୃତ୍ୟୁ ଭଳି ମୌଳିକ ସମସ୍ୟାର ସମାଧାନ କରିନପାରି, ଅନ୍ୟ ଦେଶ ବିରୁଦ୍ଧରେ ଯୁଦ୍ଧ ଡାକରା ଦେଇ, ଜନସାଧାରଣ ବିଶେଷ କରି ଯୁବ ପୀଢିକୁ ବିଭ୍ରାନ୍ତ କରୁଥିବା କଥା ହିଟଲର ଓ ମୁସୋଲିନୀଙ୍କ ଉଦାହରଣରୁ ରବିରାୟ ବାରମ୍ବାର କହିଛନ୍ତି ।
ଓଡିଶାର ପାଇକମାନେ ଶାନ୍ତିସମୟରେ କେବଳ କୃଷି ଓ କାରିଗରୀ କାମରେ ଲିପ୍ତ ହେବା ଓ ଦେଶରକ୍ଷା ପାଇଁ ତାଲିମ ନେବା ସେମାନଙ୍କର କାମ ଥିଲା। ସେଥିପାଇଁ ଓଡିଶା ଏକ ସ୍ୱାଭିମାନୀ ସ୍ୱାଧୀନ ରାଜ୍ୟର ମାନ୍ୟତା ପାଇଥିଲା ବୋଲି ସେ କହୁଥିଲେ ।
ଉଭୟ ଲୋକସଭା ଓ ରାଜ୍ୟସଭାର ସଦସ୍ୟ, କେନ୍ଦ୍ର ସ୍ୱାସ୍ଥ୍ୟମନ୍ତ୍ରୀ ଓ ସର୍ବୋପରି ଲୋକସଭାର ବାଚସ୍ପତି ଭାବେ ତାଙ୍କର କାର୍ଯ୍ୟ ଓ ଯଶ ଅନବଦ୍ୟ ବୋଲି ବିଶିଷ୍ଟ ବକ୍ତାମାନେ ମତ ଦେଇଥିଲେ।
ସମତାମଞ୍ଚର ସଭାପତି ଚିତ୍ତରଂଜନ ମହାନ୍ତିଙ୍କ ସଂଯୋଜନାରେ ଗାନ୍ଧୀ ଭବନରେ ଅନୁଷ୍ଠିତ ଶ୍ରଦ୍ଧାଞ୍ଜଳୀ ସଭାରେ ଡଃ ବୀରେନ୍ଦ୍ର ନାୟକ, କୃଷ୍ଣ ପାତ୍ର, ବିଶ୍ୱାବସୁ ଦାସ, କିଶୋର ଶତପଥି, ଡଃ ସତ୍ୟରାୟ, ଯୁଗଳ ନାୟକ, ଲକ୍ଷ୍ମୀପ୍ରିୟା ମହାନ୍ତି, ଖଗେଶ୍ୱର ସେଠୀ, ସୁଧୀର ପଟ୍ଟନାୟକ, ହିମାଂଶୁ କୁଅଁର, ରବି ଦାସ, କିଶୋର ଜେନା, ଡଲି ଦାସ, କ୍ଷୀରୋଦ ମହାପାତ୍ର, ମନୋରଂଜନ ଦାସ, ଲକ୍ଷ୍ମୀଧର ମହାନ୍ତି, ସୂର୍ଯ୍ୟ ସାହୁ, ଗୋବିନ୍ଦ ପଣ୍ଡା, ଇନ୍ଦୁଭୂଷଣ ବେହେରା, ସୁକାନ୍ତ ନାୟକ ପ୍ରମୁଖ ଏହି ଆଲୋଚନାରେ ଅଂଶଗ୍ରହଣ କରିଥିଲେ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
